open-index/open-wikipedia-markdown huggingface dataset:
6. laivue (RNAS)

**6. laivue** () oli laivaston lentojoukkojen () lentolaivue, jonka historia alkaa vuodesta 1916. Laivueen toiminta alkoi tiedustelu- ja pommitustehtävillä ensimmäisessä maailmansodassa. Laivue lakkautettiin muodostettaessa 1. huhtikuuta 1918 Britannian kuninkaalliset ilmavoimat puolustushaaraksi liittämällä maavoimien ja laivaston lentojoukot yhteen.

## Historia
Laivaston lentojoukkojen 6. laivueen runko koottiin 1. marraskuuta 1916 Doverissa, mistä se siirrettiin 12. joulukuuta Ranskaan Dunkerqueen pohjoispuolelle Petite Syntheen. Laivue perustettiin 31. joulukuuta virallisesti Petite Synthessä laivaston lentojoukkojen 4. lennoston A laivueesta hävittäjälaivueena komentajanaan John Joseph Petre.

Vuoden 1916 lopulla ja seuraavan vuoden alussa maavoimat anoivat amiraliteetilta, että laivaston lentojoukkojen laivueet täydentäisivät maavoimien ilma-armeijakunnan joukkoja lisääntyviä saksalaislaivueita vastaan.  Pyynnön seurauksena 1., 3., 6. ja 8. laivue määrättiin maavoimien tueksi. 6. laivue siirrettiin 11. maaliskuuta 1917 La Bellevueen, missä se kuului 3. prikaatin 13. lennostoon. Kuukautta myöhemmin 11. huhtikuuta laivue siirrettiin Chipillyyn 4. prikaatin 14. lennostoon, minkä mukana se siirtyi 26. huhtikuuta Fleziin Guizencourtiin. Lennoston tehtävänä oli tukea 3. armeijaa 9. huhtikuuta alkaneessa Arrasin taistelussa. Petre sai surmansa lento-onnettomuudessa 13. huhtikuuta ja laivueenkomentajan tehtävät vastaanotti 14. huhtikuuta C. D. Breeselle. Laivue oli 18.-19. kesäkuuta Bray Dunesin rintamatukikohdassa. Laivueen kalustona olivat Nieuport 10, 11, 12 ja 17bis ennen kuin ne vaihdettiin kesäkuussa Sopwith Cameleihin. Laivue kuului 29. kesäkuuta saakka 4. prikaatin 3. lennostoon ja sen jälkeen taas saman prikaatin 14. lennostoon. Laivue siirrettiin 26. elokuuta Dunkerqueen, missä se lakkautettiin seuraavana päivänä. Laivueen henkilöstö ja kalusto siirrettiin 9. ja 10. laivueisiin, joista tuli myöhemmin ilmavoimien 209. ja 210. laivueet. Dunkerquen ympäristön kentillä ollessaan laivue tuhosi Britteinsaarilta palaavia keisarillisen Saksan ilmavoimien Gotha-pommittajia.

Laivue perustettiin uudelleen Walmer-laivueen ja 11. laivueen henkilöstöstä kalustonaan  Airco D.H.4 ja D.H.9 -pommikoneet 1. tammikuuta 1918 Doverissa, mistä se siirrettiin 5. lennostoon Petite Syntheen 14. tammikuuta. Laivueen komentajana oli C. T. MacLaren. Laivue liitettiin 30. maaliskuuta 2. prikaatin 11. lennostoon Ste. Marie Cappeliin. Kun Britannian kuninkaalliset ilmavoimat perustettiin yhdistämällä maavoimien ja ilmavoimien laivueet niin 6. laivueesta tuli 1. huhtikuuta 1918 ilmavoimien 206. laivue, joka kuului edelleen 2. prikaatin 11. lennostoon..

## Lähteet
*Royal Air Force Squadrons - The Story behind Today's Units The Heritage, The Aircraft, The Operations: Key Publishing 2016
*
*

### Viitteet

## Aiheesta muualla
*
Aristomenes

**Aristomenes** () voi viitata seuraaviin henkilöihin:

* Aristomenes Messenialainen (600-luku eaa.), Messenian kuningas
* Aristomenes (431–388 eaa.), komediakirjailija
* Aristomenes Alyzeialainen (200–100-luku eaa.), valtionhoitaja Ptolemaiosten Egyptissä

## Katso myös

* Aristoménis, kylä ja Messínin kunnan kunnallisyksikkö Messenian alueyksikössä Peloponnesoksen alueella Kreikassa
Tiffany Trump

**Tiffany Ariana Trump** (s. 13. lokakuuta 1993 West Palm Beach, Florida) on Yhdysvaltain nykyisen presidentin Donald Trumpin ja tämän toisen vaimon Marla Maplesin tytär. Hän on myös suosittu Instagram-julkkis.

Trump sai etunimensä koruyhtiö Tiffany & Companyn mukaan. Hänen vanhempiensa erottua vuonna 1999 Trump kasvoi äitinsä hoivissa Calabasasissa Kaliforniassa.

Vuonna 2011 Trump julkaisi singlen ”Like a Bird” yhdessä laulajien Sprite ja Logic kanssa. Samana vuonna hän työskenteli kesäharjoittelijana *[[Vogue]]*-lehdessä. Hän on työskennellyt myös mallina.

Trump aloitti vuonna 2012 opintonsa Pennsylvanian yliopistossa. Hän luki tutkinnot sosiologiassa ja kaupunkitutkimuksessa. Valmistumisensa jälkeen vuonna 2016 hän aloitti oikeustieteen opinnot. Hän valmistui juristiksi Georgetownin yliopiston oikeustieteellisestä tiedekunnasta keväällä 2020.

Trump osallistui isänsä presidentinvaalikampanjaan vuonna 2016. Myös vaalien jälkeen hän on toisinaan näyttäytynyt perheenjäsentensä kanssa julkisissa tilaisuuksissa.

Trumpilla on heinäkuussa 2020 Instagramissa 1,2 miljoonaa seuraajaa.

Trump kihlautui libanonilaissyntyisen miljönääri Michael Boulosin kanssa tammikuussa 2021 Valkoisessa talossa isänsä toiseksi viimeisenä virkapäivänä. He menivät naimisiin vuoden 2022 lokakuussa hänen isänsä omistamalla rantakiinteistöllä Mar-a-Lagolla, Floridassa.

Trumpin ja Boulosin ensimmäinen lapsi, Alexander Trump Boulos, syntyi 15. toukokuuta 2025.

## Lähteet

## Aiheesta muualla
Hierokles

**Hierokles** (, ) voi viitata seuraaviin henkilöihin:

* Hierokles (100-luku), stoalainen filosofi
* Hierokles Aleksandrialainen (400-luku), uusplatonilainen filosofi
* Hierokles (500-luku), bysanttilainen maantieteilijä
Verkligheten

**Verkligheten** on Soilworkin 11. studioalbumi, joka julkaistiin 11. tammikuuta 2019. Se on yhtyeen ensimmäinen rumpali Bastian Thusgaardin kanssa äänittämä albumi Dirk Verbeurenin liityttyä Megadethiin.

Albumi debytoi Suomen virallisen listan sijalla 35, ja fyysisen albumilistan sijalla 4.

## Vastaanotto

Albumi sai hyvän vastaanoton. Kaaoszinen Jouni Lepistö sanoi albumin osoittavan sen, että pitkän linjan yhtyekin kykenee uudistamaan itseään menettämättä juuriaan. Hän piti sitä nopeana, aiempaa enemmän puhtaaseen lauluun tukeutuvana sekä kahta edeltäjäänsä selkeärakenteisempana kokonaisuutena. Soundin Vesa Siltanen antoi albumille neljä tähteä viidestä. Hän sanoi rumpalinvaihdoksen tehneen terää ja havaitsevansa kuulemansa perusteella varmaotteisen ja soittamisesta nauttivan yhtyeen.

## Kappaleet

## Lähteet

## Aiheesta muualla
* ''Verkligheten'' discogs.com -sivustolla 
*
Adikia

**Adikia** (, ) on kreikkalaisessa mytologiassa epäoikeudenmukaisuuden jumalatar. Kuvataiteessa hänet kuvataan usein rumana hahmona, kuten Kypseloksen kirstussa, jossa oikeuden jumalatar Dike kuristaa Adikiaa.

## Lähteet
* Jordan, Michael: *Encyclopedia of Gods*. Kyle Cathie Limited, 1992. 

### Viitteet
Sodassa ja rakkaudessa (vuoden 1964 elokuva)

**Sodassa ja rakkaudessa** (*The Americanization of Emily*) on Arthur Hillerin ohjaama romanttinen draamakomedia Yhdysvaltain laivastoamiraalin huoltoupseerin (James Garner) ja tämän englantilaisen autonkuljettajan (Julie Andrews) suhteesta toisen maailmansodan loppuvaiheen Britanniassa. Vuonna 1964 ensi-iltansa saaneen mustavalkoelokuvan on käsikirjoittanut Paddy Chayefsky.

Elokuvan romanttisena musiikkiteemana on ikivihreäksi ja jazzstandardiksi noussut hidas valssisävelmä ”Emily”. Sen on säveltänyt Johnny Mandel. Lauluun teki sanat Johnny Mercer, mutta elokuvassa sävelmää käytetään vain instrumentaalisena.

## Juoni
Amerikkalaisen laivastoamiraalin adjutantti, huoltoupseeri Charlie Madison (Garner) on onnistunut viettämään leppoisaa elämää toisen maailmansodan Euroopassa. Lontoossa hän aloittaa romanttisen suhteen autonkuljettajansa, sotaleskeksi jääneen Emily Barhamin (Andrews) kanssa. Sodan loppuvaiheessa Madisonin psyykkisesti epätasapainoinen esimies, amiraali Jessup (Melvyn Douglas) saa päähänsä että armeijan varjoon jääneestä Yhdysvaltain laivastosta on tehtävä PR-elokuva kuvaamalla vaarallista miinanraivausta Englannin kanaalissa. Erilaisten viivytysten jälkeen filminteko ei pääse alkuun ennen kuin Normandian maihinnousu muuttaa kaikki suunnitelmat. Madison yrittää karata maihinnousun tulituksessa, mutta upseeritoveri ampuu häntä jalkaan. Sotakuvaajan kuva ontuvasta Madisonista leviää lehtiin ja Madisonin luullaan kuolleen sotasankarina, Omaha Beachin ensimmäisenä uhrina. Hän kuitenkin ilmestyy esiin, ja lopussa Madison ja Emily saavat toisensa.

## Vastaanotto

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.

*Helsingin Sanomien* Mikael Fränti ei pitänyt elokuvaa sen tv-esityksen alla 1983 kokonaisuutena kovin onnistuneena. Hänestä Hillerin ja Chayefskyn satiirinen yhteistyö johtaa häijyihin ihmiskuviin, elokuvaan on tungettu liikaa materiaalia ja monet keskustelukohtaukset ovat teatraalisen pitkiä. Päähahmon, James Garnerin esittämän huoltoupseerin omintakeinen pasifismi nousee kuitenkin Fräntin mielestä elokuvan pääteemaksi.

## Lähteet

## Aiheesta muualla
*
Acan

**Acan** on mayojen viinin ja oluen jumala. Hän oli paikallisen oluen, *balche*n, henkilöitymä. Balche valmistettiin käyneestä hunajasta, johon sekoitettiin balche-puun kuorta.

## Lähteet
* Jordan, Michael: Encyclopedia of Gods. Kyle Cathie Limited, 1992. 
### Viitteet
Maria Mitchell

**Maria Mitchell** (1. elokuuta 1818 – 28. kesäkuuta 1889) oli yhdysvaltalainen tähtitieteilijä. Hän havaitsi vuonna 1847 komeetan, joka nimettiin hänen mukaansa. Hän aloitti auringonpilkkujen päivittäisen valokuvaamisen, ja ymmärsi että ne ovat pyörteitä eivätkä pilviä. Hän tutki myös tähtisumuja, auringonpimennyksiä, kaksoistähtiä ja Saturnuksen ja Jupiterin kuita.

Hänestä tuli vastaperustetun Vassar Collegen ensimmäinen tähtitieteen professori vuonna 1865.

Hänen mukaansa on nimetty kraateri Kuussa sekä asteroidi 1455 Mitchella.

## Lähteet
Hanna Sola

**Hanna Sola** (s. 16. helmikuuta 1996) on valkovenäläinen ampumahiihtäjä. Hän on edustanut maataan ampumahiihdon maailmancupissa kaudesta 2015–2016, MM-kilpailuissa vuodesta 2016 sekä Euroopan-mestaruuskilpailuissa vuodesta 2019 lähtien. Pokljukan MM-kilpailuissa 2021 hän saavutti pronssimitalin pikakilpailussa. Se oli samalla hänen ensimmäinen maailmancupin palkintosijansa. Kaudella 2020-2021 hän sijoittui myös Östersundin takaa-ajokilpailussa kolmanneksi. Kaudella 2021–2022 hän sijoittui Östersundin toisessa pikakilpailussa kolmanneksi. Hän saavutti ensimmäisen maailmancupvoittonsa Hochfilzenin pikakilpailussa. Sitä seuranneessa takaa-ajossa hän oli toinen. Oberhofin pikakilpailussa hän sijoittui toiseksi. Pekingin olympialaisissa 2022 hän sijoittui takaa-ajossa neljänneksi ja yhteislähdössä kymmenenneksi.

Sola voitti alle 19-vuotiaiden 3&nbsp;×&nbsp;6&nbsp;kilometrin viestin maailmanmestaruuden 2015. Hän saavutti sekaviestin EM-pronssia 2019.

## Lähteet
Olivia Magno

**Olivia Magno** (s. 4. marraskuuta 1972 Darlinghurst) on australialainen entinen kriketinpelaaja. Hän edusti urallaan Australian krikettimaajoukkuetta.

## Lähteet
Sainte-Maure de Touraine

**Sainte-Maure de Touraine** on ranskalainen vuohenmaitojuusto.

Sainte-Maure de Touraine on lähtöisin Ranskan historiallisen Tourainen maakunnan alueelta nykyisen Toursin kaupungin lähiseudulta. Nykyisin juuston tuotantoalue vastaa Indre-et-Loiren departementtia, sekä osia Viennen, Indre-et-Cherin ja Indren departementeista. Tarinan mukaan juuston valmistus ja vuohien kasvatus alueella aloitettiin maurien frankkien vastaisella sotaretkellään tuomien vaikutteiden myötä. Juusto sai EU:n suojatun alkuperänimityksen vuonna 1990.

Juusto valmistetaan vuohen täysmaidosta. Yhden noin 250 gramman painoisen juuston valmistukseen kuluu 2–3,5 litraa maitoa. Juustoa valmistettaessa juustomassa muodostuu noin vuorokauden ajan, jonka jälkeen massa asetellaan muotteihin. Juustoa kuivatetaan kahden vuorokauden ajan. Tämän työvaiheen jälkeen juuston läpi pistetään olki, johon on kirjattu valmistuttajan nimi. Juusto tomutetaan vielä suolatulla tuhkalla ja se kypsenee kymmenen päivää. Valmis juusto on pölkyn muotoinen.

Sainte-Maure de Touraine-juustoa syödään yleensä aterioinnin päätteeksi. Sitä voidaan tarjoilla myös esimerkiksi leivän päällä tai alkupalana.

## Lähteet

## Aiheesta muualla

*Le Sainte Maure de Touraine AOP
Fanny Bullock Workman

**Fanny Bullock Workman** (1859 – 1925) oli yhdysvaltalainen tutkimusmatkailija ja vuorikiipeilijä. Hän teki useita matkoja Himalajalle. Hän oli erittäin kilpailuhenkinen ja pyrki tekemään monia ennätyksiä.

Workman ja hänen aviomiehensä matkustelivat ulkomailla, ja kirjoittivat matkoistaan kahdeksan kirjaa.

## Lähteet

## Aiheesta muualla
* https://www.wiredforadventure.com/fanny-bullock-workman-explorer/
Noronen

**Noronen** voi tarkoittaa:

* Mika Noronen (s. 1979), jääkiekkomaalivahti
* Olavi Noronen (s. 1940), arkkitehti
* Paula Noronen (s. 1974), televisioesiintyjä ja kirjailija
* Riikka Noronen (s. 1982), jääkiekkoilija
* Roope Noronen (s. 1974), amerikkalaisen jalkapallon pelaaja
* Veikko Noronen (1913–1969), säveltäjä ja musiikkipedagogi
Pollari

**Pollari** voi tarkoittaa:

* pollari, satamalaiturilla tai laivan kannella oleva pylväs, johon laivan köysi kiinnitetään
* pollari, rakenne jonka tarkoitus on estää moottoriajoneuvojen kulku luvattomille alueille
* Pollari, kylä Alavudella
* Jätkäsaaren Pollari, 16-kerroksinen asuintalo Helsingin Jätkäsaaressa
* Pollari, sukunimenä:
** Kalevi Pollari (s. 1958), radiotoimittaja
** Kosti Pollari (s. 1895–1971), jääkäriluutnantti
** Riitta Pollari (s. 1962), päätoimittaja ja kustantaja
** Saku Pollari (s. 1977), dokumenttiohjaaja, kuvaaja ja leikkaaja
** Sirpa Pollari (s. 1984), pesäpalloilija
** Eero Polas (ent. Pollari, 1919–2000), musiikkipedagogi ja kuoronjohtaja.
Rikkinen

**Rikkinen** on muun muassa seuraavien suomalaisten henkilöiden sukunimei:

* Hannele Rikkinen (o.s. *Iso-Ahola*, 1938–2025), opettaja ja biologian ja maantieteen didaktiikan professori
* Jouko Rikkinen (s. 1961), kasvitieteen professori, Hannele ja Kalevi Rikkisen poika
* Kalevi Rikkinen (1936–2025), maantieteilijä ja professori, Hannele Rikkisen puoliso
* Merilyn Rikkinen (s. 1991), kilpakarateka
Vehkonen

**Vehkonen** voi tarkoittaa:

* Aarne Vehkonen (1927–2011), painonnostaja
* Kalevi Vehkonen (1946–2023), motocrosskuljettaja
* Pekka Vehkonen (s. 1964), motocrosskuljettaja
Vähäkylä

**Vähäkylä** voi tarkoittaa seuraavia:

;paikannimenä:
* Vähäkylä, kylä Vihdissä

;sukunimenä:
* Kalevi Vähäkylä (s. 1940), ampumahiihtäjä
* Kari Vähäkylä (s. 1945), ampumahiihtäjä
* Leena Vähäkylä (s. 1960), tietokirjailija
* Liisa Vähäkylä (s. 1965), kulttuurialan toimija, toimittaja ja copywriter.
Tiikerikissa (romaani)

**Tiikerikissa** (*Il gattopardo*) on Giuseppe Tomasi di Lampedusan kirjoittama romaani. Käsikirjoitus löytyi sattumalta kirjailijan kuoleman jälkeen, ja kirja julkaistiin postuumisti.

Teoksen ensimmäinen versio ilmestyi Feltrinellin julkaisemana vuonna 1958, kun se oli jo joissakin kustantamoissa ehditty hylätä. Kirjailijan serkku alkoi kymmenen vuotta teoksen ilmestymisen jälkeen ajaa uutta versiota, ja se ilmestyi vuonna 1969 paremmin käsikirjoitusta vastaavana versiona. Vuonna 2002 ilmestyi kolmas versio, johon on liitetty Tomasin jäämistöstä löytyneitä käsikirjoituksen osia.

Teoksen on suomentanut Tyyni Tuulio, ja suomennoksen on julkaissut WSOY vuonna 1959. Suomennoksen esipuheen on kirjoittanut Roberto Wis.

Kirjan tapahtumat sijoittuvat Sisiliaan 1860-luvulle Garibaldin vapaustaistelujen aikaan. Kirjan ruhtinas on todellinen historiallinen henkilö, oikealta nimeltään Giulio Tomasi, joka oli kirjailijan isoisän isä. Teos sai huomattavan italialaisen kirjallisuuspalkinnon Premio Stregan.

## Lähteet

## Aiheesta muualla
* Tiikerikissa, Arvosteleva kirjaluettelo 4/1960
Ashley Jensen

**Ashley Samantha Jensen** (s. 11. lokakuuta 1969) on skotlantilainen näyttelijä ja kertoja, joka on voittanut roolistaan *[[Extras]]*-televisiosarjassa Emmy-palkinnon 2009 sekä Kultaisen ruusun 2006. Hän on näytellyt *[[Agatha Raisin]] -*televisiosarjassa. Vuonna 2005 Jensen sai parhaan tulokkaan British Comedy Awardsin.

Vuonna 2007 Jensen nai näyttelijä ja kirjoittaja Terence Beesleyn, joka kuoli 2017.

## Lähteet
CFL:n varaustilaisuus

**CFL:n varaustilaisuus** (, ) on kanadalaisen jalkapallon CFL-liigan vuotuinen varaustilaisuus, jossa liigan joukkueet voivat varata uusia pelaajia kokoonpanoihinsa. Tilaisuudessa varattavia pelaajia ovat pohjoisamerikkalaisissa yliopistosarjoissa pelaavat kanadalaiset, joilla ei ole ammattilaissopimusta. Varsinaisen varaustilaisuuden ohella järjestetään myös erillinen *CFL Global Draft* kansainvälisille pelaajille.

CFL:n varaustilaisuuksia on järjestetty koko liigan olemassaolon ajan vuodesta 1958 lähtien. Kanadalaisen jalkapallon joukkueet olivat keskenään pitäneet uusien pelaajien varaustilaisuuksia jo vuodesta 1952 lähtien. Nykyisin CFL:n varaustilaisuudessa on kahdeksan kierrosta, joiden aikana joukkueet varaavat viime kauden huonousjärjestyksessä etukäteen varaustilaisuuteen rekisteröityneitä pelaajia. Vuonna 2019 järjestettiin ensimmäiset ulkomaalaisten pelaajien varaustilaisuudet *Europa Draft* ja *CFL–LFA Draft*.

Kansainvälisten pelaajien on täytynyt käydä liigan urheilutesteissä voidakseen tulla varatuiksi.

## Lähteet
Laura Catena

**Laura I. Catena** (s. 1967 Mendoza, Argentiina) on argentiinalainen viinintuottaja, lääkäri ja kirjailija. Catena on nimetty yhdeksi parhaista viininvalmistajista.

## Elämäkerta
Catena syntyi vuonna 1967 Mendozassa, Argentiinassa. 21 vuoden ikäisenä hän valmistui Harvardin yliopistosta aloittaen lääketieteelisen tutkinnon Stanfordin yliopistossa. Catena valmistui lääketieteen lääkäriksi Kalifornian yliopistossa sekä Bodega Catena Zapata-yhtiön pääjohtajaksi. Vuonna 2010 hän julkaisi ensimmäisen kirjansa, oppaan viininviljelyyn. Neljä vuotta myöhemmin hän järjesti itselleen syntymäpäiväjuhlat 46 vuoden ikäisenä, ja valmisti juhliinsa viiniä.

## Lähteet
Viktor Glušenkov

**Viktor Vladimirovitš Glušenkov** (, 4. syyskuuta 1960 – 24. joulukuuta 2005) oli venäläinen jääkiekkoilija, pelipaikaltaan puolustaja. Hän pelasi urallaan 257 ottelua Neuvostoliiton pääsarjassa.

## Seurajoukkueura
Glušenkov aloitti ammattilaisuransa Neuvostoliiton pääsarjassa Moskovan Dynamon joukkueessa vuonna 1978. Ennen debyyttiään hän oli edustanut Neuvostoliittoa alle 18-vuotiaiden poikien EM-turnauksessa. Kahdella ensimmäisellä kaudellaan Glušenkov pelasi 15 pääsarjaottelua ja kävi lainalla alemmalla sarjatasolla Dizel Penzan joukkueessa. Kauden 1981–1982 hän pelasi kokonaan Neuvostoliiton toisella sarjatasolla Dinamo Minskin joukkueessa. Vuosina 1982–1986 hän pelasi yhtäjaksoisesi Neuvostoliiton pääsarjassa Dinamo Moskovan joukkueessa. Kaudelle 1986–1987 hän siirtyi Dynamo Harkovaan pelaamaan toisella sarjatasolla ja oli nostamassa seuraa pääsarjatasolle keväällä 1988. Kauden 1988–1989 Glušenkov pelasi pääsarjatasolla Harkovassa ennen paluutaan takaisin Moskovaan. Seuraavalla kaudella hän pelasi 48 ottelua Dynamon 1-joukkueessa ja yhden pelin kolmannella sarjatasolla Dynamon 2-joukkueessa. Kauden 1990–1991 Glušenkov aloitti Moskovan Dynamossa mutta siirtyi pian pelaamaan Suomeen Ilvekseen. Ilveksessä Glušenkov pelasi kahden kauden aikana 88 ottelua ja jatkoi sitten matkaansa Ruotsin 2. divisioonaan Östersunds IK:n joukkueeseen. 10 Ruotsissa pelatun pelin jälkeen Glušenkov palasi Moskovaan pelaamaan Dinamon 2-joukkueessa. Seuraavalla kaudella Glušenkov pelasi kolme runkosarjaottelua ja 13 playoff-ottelua Dinamon 1-joukkueessa Venäjän Superliigassa. Kausi 1996–1997 oli Glušenkovin viimeinen Moskovassa ja hän pelasi kaudella 45 runkosarjaottelua ja 11 playoff-ottelua. Seuraavaksi kaudeksi hän siirtyi Dynamo Energija Jekaterinburgiin, jossa pelejä kertyi vain viisi kappaletta ennen siirtymistä neljännelle sarjatasolle Vitjaz Tšehovin joukkueeseen. Kauden päätteeksi joukkue nousi seuraavalle sarjaportaalle ja Glušenkov pelasi joukkueessa vielä yhden kauden ennen kuin päätti uransa.

## Maajoukkueura
Glušenkov edusti Neuvostoliittoa 1978 alle 18-vuotiaiden poikien EM-turnauksessa tehden turnauksen viidessä ottelussa tehot 1+1. Hän pelasi myös alle 20-vuotiaiden MM-turnauksissa 1979 ja 1980 yhteensä 11 ottelua tehoin 0+3.

## Lähteet
* 
* 

### Viitteet
Brumbies

**Brumbies** on rugby union -joukkue Canberrasta Australiasta. Se pelaa monikansallisessa Super Rugby -liigassa, ja kuuluu sarjan Australian konferenssiin. Brumbies on voittanut sarjan mestaruuden kahdesti, vuosina 2001 ja 2004.

Vuonna 1996 perustetun joukkueen kotikenttänä toimii Canberra Stadium, jonka katsojakapasiteetti on 25 011.

## Lähteet

## Aiheesta muualla

* Seuran kotisivu
Niu Jianfeng

**Niu Jianfeng** (s. 3. huhtikuuta 1981) on kiinalainen pöytätennispelaaja. Hän saavutti urallaan yhden olympiapronssin ja yhden maailmanmestaruuden.

Niu saavutti ensimmäiset arvokisamitalinsa Pariisin MM-kilpailuissa 2003, kun hän sijoittui naisten nelinpelissä hopealle parinsa Guo Yuen kanssa sekä sekanelinpelissä pronssille Qin Zhijianin kanssa. Seuraavana vuonna hän voitti Dohan MM-kilpailuissa kultaa joukkuekilpailussa ja saavutti Ateenan olympialaisissa naisten nelinpelissä pronssia Guo Yuen parina. Ateenan kisojen kaksinpelissä Niu hävisi toisen ottelunsa pohjoiskorealaiselle Kim Hyang-mille ja sijoittui jaetulle yhdeksännelle sijalle. Shanghain MM-kilpailuissa 2005 Niu saavutti vielä Guo Yuen kanssa hopeaa naisten nelinpelissä. He hävisivät loppuottelun maannaisilleen Wang Nanille ja Zhang Yiningille.

Niu oli maailmanrankingissa parhaimmillaan toisena vuosina 2004–2005.

## Lähteet
Lee Eun-sil

**Lee Eun-sil** (s. 25. joulukuuta 1976) on eteläkorealainen pöytätennispelaaja. Hän saavutti urallaan yhden olympiahopean ja kolme MM-pronssia.

Lee saavutti ensimmäisen arvokisamitalinsa Kuala Lumpurin MM-kilpailuissa 2000, kun Etelä-Korea sijoittui joukkuekilpailussa pronssille. Joukkue uusi pronssisijansa seuraavana vuonna Osakan MM-kilpailuissa. Pariisin MM-kilpailuissa 2003 Lee saavutti pronssia naisten nelinpelissä parinaan Seok Eun-mi. Ateenan olympialaisissa 2004 Lee ja Seok saavuttivat nelinpelissä hopeaa hävittyään loppuottelussa kiinalaisparille Wang Nan / Zhang Yining. Neljä vuotta aiemmin Sydneyn olympialaisissa Lee ja Seok hävisivät puolivälierissä unkarilaisparille Csilla Bátorfi / Krisztina Tóth. Lee pelasi myös kaksinpeliä sekä Sydneyssä että Ateenassa mutta ei menestynyt.

Lee oli maailmanrankingissa parhaimmillaan sijalla 21 heinä-elokuussa 2004.

## Lähteet
Petri Viitala

**Petri Viitala** (s. 13. kesäkuuta 1963 Helsinki) on suomalainen Turussa asuva muusikko, ääniteknikko, valokuvaaja, tapahtumajärjestäjä ja kansalaisaktivisti.

Toukokuussa 2020 Viitala (Whalewiper) ja sanfransiscolainen konemuusikko Chandra Shukla (Xambuca) julkaisivat "Sisiliskopäiväkirjat"-albumin tunnetun modernin muusikon Mika Vainion muiston kunniaksi. Shukla on vaikuttanut mm. yhtyeissä "Psychic TV" ja "Nurse With A Wound" ja hän on elektronista musiikkia tuottavan levy-yhtiön omistaja.

## Ura
Viitalan soittimia ovat baritoni-, tenori-, altto- ja sopraanosaksofonit. Hän on soittanut saksofonia yhtyeissä Pepe Le Moko, Suurlähettiläät, Nite Time Jumpers, Shitter Limited, Stone Moon Jungle, Nylon 66’ers, Tears Apart, Princes of Nigeria, Tulenvalaja ja Sattalite. Lisäksi hän on säestänyt runoilijoita Säkeet-orkesterin jäsenenä ja toiminut sekä studio- että teatterimuusikkona.

Viitala on toiminut äänisuunnittelijana sekä ääniteknikkona Turun kaupunginteatterissa sekä Linnateatterissa. Hän on tehnyt äänisuunnittelun muun muassa Jouko Turkan *Konkurssisirkus*-näytelmään. Muita ovat Ray Cooneyn farssi *Koukussa*, *Paljon onnea vaan*, *Let´s Musical* ja *Risto Räppääjä ja Nuudelipää*.

Petri Viitala on pitänyt kaksi valokuvanäyttelyä, joissa on soinut hänen säveltämänsä tausta-ambienssi: Hylättyjä paikkoja ja ”ALUE”. Hän on ohjannut myös kaksi musiikkivideota.

Viitala on Kaupunkifestivaaliyhdistyksen hallituksen jäsenenä ollut järjestämässä Down By The Laituri -festivaalia. Hän on myös järjestänyt Li Anderssonin vaalikampanjoihin tilaisuudet ”LiMepiksi-Runo & Folk” sekä ”festivaaLI”.

## Kansalaisaktivismi
Viitala on ylläpitänyt sosiaalisessa mediassa vuodesta 2015 lähtien valemedian vastaista 15&nbsp;000 kannattajan ”Loppu MV-lehdelle”-sivua. Häntä pyydettiin mukaan *Kansa raivostui* -kirjaan. Hän on järjestänyt hyväntekeväisyystilaisuuksia ja esiintynyt niissä.

## Saavutukset ja palkinnot
* Suurlähettiläät - 5 kultalevyä, 1 platinalevy
* Suurlähettiläät - Emma-patsas
* Turun Kaupungin kulttuurilautakunnan apuraha 10 000 mk (1991)
* City-lehti valitsi Viitalan ”kaupungin parhaaksi fiilisfonistiksi” vuonna 1990

## Lähteet

## Aiheesta muualla
* blogi
* portofolio
Blackhorse Roadin asema

**Blackhorse Road** on Lontoon metron ja London Overgroundin asema Waltham Forestin kaupunkinpiirissä Lontoossa, Oyster-vyöhykkeellä 3. Se on metron Victoria Linellä ja Overgroundin Gospel Oak to Barking Linellä.


Tiedosto:Blackhorse Road Railway Station - geograph.org.uk - 1767772.jpg|Overgroundin laitureita
Tiedosto:Blackhorse_Road_stn_Victoria_northbound_look_south.JPG|Metron laituri
Tiedosto:Blackhorse Road stn Victoria roundel.JPG|Aseman nimikyltti


## Lähteet

## Aiheesta muualla
* Asema TfL:n sivuilla
Emmy Alasalmi

**Emmy Alasalmi** (s. 17. tammikuuta 1994 Tukholma, Ruotsi) on ruotsalainen jääkiekkoilija, pelipaikaltaan puolustaja. Hän teki pääsarjadebyyttinsä kaudella 2009–2010. Alasalmi laukoo oikealta. Hän pelasi juniorina Viggbyholms IK:ssa.

## Lähteet
Anne Birgitta Pessi

**Anne Birgitta Pessi** (o.s. **Hiltula**, myöhemmin 2008 asti **Yeung**, s. 29. joulukuuta 1975 Oulu) on suomalainen teologian tohtori, joka työskentelee Helsingin yliopiston kirkkososiologian professorina (2012–).

Pessi kirjoitti ylioppilaaksi Madetojan musiikkilukiosta 1994. Hän opiskeli Helsingin yliopistossa, josta valmistui teologian maisteriksi 1999 ja teologian tohtoriksi 2004. Pessin englanninkielinen artikkeliväitöskirja Helsingin yliopistolle (2004) oli otsikoitu *Individually together: volunteering in late modernity: social work in the Finnish church*. Hänet nimitettiin Helsingin yliopiston kirkkososiologian dosentiksi vuonna 2005. Pessi on toiminut Itä-Suomen yliopiston empiirisen hyvinvoinnin sosiologian dosenttina vuodesta 2008. Hän johti Suomen Akatemian ”Religion in Transforming Solidarity” tutkimusprojektia 2008–2011.

Pessi nimitettiin käytännöllisen teologian professoriksi 1. elokuuta 2012 alkaen. Tehtävän ala vaihdettiin kirkkososiologiaksi toukokuussa 2013. Hän osallistunut useisiin kansainvälisiin tutkimushankkeisiin ja vastaanottanut monia tunnustuksia työstään. Vuonna 2008 Pessi sai pohjoismaisen nuorelle tutkijalle myönnettävän Nils Klim -palkinnon. Hän on ollut Suomalainen Tiedeakatemia jäsen vuodesta 2012. Vuonna 2013 Pessi sai Suomalaisen Tiedeakatemian Jutikkala-palkinnon.

## Teoksia
* 
* 
* 
* 

## Lähteet

## Aiheesta muualla
* Anne-Birgitta Pessi Helsingin yliopiston tutkimusportaalissa
* Anne Birgitta Pessi. Professor of Church and Social Studies, University of Helsinki  (scholar.google.com)
*Professori Anne Birgitta Pessi: Elämän merkityksellisyys kantaa pidemmälle kuin onnellisuus (26.4.2017) (seurakuntalainen.fi)
*Anne Birgitta Pessi: Myönteinen ajattelu tekee meistä luovampia ja rohkeampia (27.10.2016, haastetteluvideo, kesto 3 min 44 s) (youtube.com)
Burnt Oakin metroasema

**Burnt Oak** on Lontoon metron asema Barnetin kaupunkipiirissä, Oyster-vyöhykkeellä 4. Asema on Northern Linen Edgwaren haaran varrella.

## Lähteet

## Aiheesta muualla
* Asema TfL:n sivuilla
America America

**America America** on Elia Kazanin käsikirjoittama, tuottama ja ohjaama draamaelokuva vuodelta 1963. Siinä hän kertoo kreikkalaissukuisen setänsä tarinan, jonka tuloksena hänen omakin perheensä muutti Turkista Yhdysvaltoihin vuonna 1913, mukana nelivuotias Elia. Samasta tarinasta Kazan kirjoitti 1960-luvun alussa myös kirjan ja näytelmän.

## Juoni
Turkkilaiskylässä varttunut nuori Kappadokian kreikkalainen mies Stavros (Stathis Giallelis) lähtee 1890-luvulla töihin setänsä mattokauppaan Istanbuliin. Hänen tulevaisuuttaan yritetään varmistella muun muassa järjestämällä avioliittomahdollisuus rikkaan miehen tyttären kanssa, mutta nuorukaisen mieli halajaa vapautta ja haaveilee pääsystä siirtolaiseksi Amerikkaan. Puille paljaille joutuva Stavros pääsee lopulta Atlantin ylittävälle valtamerilaivalle *[[SS Kaiser Wilhelm der Grosse]]*, mutta matkan aikana hän jää kiinni armenialaisen liikemiehen vaimon liehittelystä. Perillä New Yorkissa Stavros aloittaa uuden elämän kengänkiillottajana ja vaurastuu lopulta sen verran, että hänen perheensä (mukana pieni Elia Kazan) pääsee sekin matkustamaan Amerikkaan. 

## Vastaanotto
*America America* valittiin vuonna 1963 Yhdysvaltojen kongressin kirjaston National Film Registryyn, johon kootaan esteettisesti, historiallisesti ja kulttuurisesti merkittäviä amerikkalaiselokuvia. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

*Helsingin Sanomien* Mikael Fränti kiteytti *America American* tv-sivulla 1983 ”sosialistiseksi mestariteokseksi”. Matti Salo kirjoitti elokuvan kärsivän siitä, että siirtolaisten omat kielet on elokuvassa jälkiäänitetty englanniksi, kun esimerkiksi ''Kummisetä''-trilogiassa, Bo Widerbergin *[[Joe Hill – kapinallinen|Joe Hillissä]]* ja Jan Troellin siirtolaiseepoksessa kielierot ja -ongelmat ovat keskeinen osa kerrontaa.

## Lähteet

 

## Aiheesta muualla
*
Jenni Asserholt

**Jenni Asserholt** (s. 8. huhtikuuta 1988 Örebro, Ruotsi) on ruotsalainen uransa päättänyt jääkiekkoilija. Hän oli pelipaikaltaan keskushyökkääjä, mutta pelasi myös laitahyökkääjänä. Asserholt pelasi HV71:ssa vuodet 2015–2019, kunnes ilmoitti maaliskuussa 2019, että lopettaa peliuransa. Asserholt laukoi vasemmalta. Hän on HC Örebro 90:n kasvatti. Asserholt saavutti hopeaa naisten jääkiekon talviolympialaisissa 2006 Ruotsin joukkueessa, jossa hän toimi puolustajana.

## Lähteet
Nathalie Persson

**Anna Nathalie Hoff Persson** (s. 18. huhtikuuta 1997) on ruotsalainen jalkapalloilija, pelipaikaltaan keskikenttäpelaaja. Hän pelasi viimeksi Sporting Clube de Portugal-seurassa. Persson on voittanut urallaan myös naisten alle 19-vuotiaiden euroopanmestaruuden vuonna 2015.

## Lähteet
Elin Holmlöv

**Elin Holmlöv** (s. 5. elokuuta 1987 Knivsta, Ruotsi) on ruotsalainen uransa päättänyt jääkiekkoilija. Hän pelasi keskushyökkääjänä sekä vasempana laitahyökkääjänä ja laukoi vasemmalta. Hän lopetti uransa kauteen 2014–2015 terveydellisten syiden vuoksi. Holmlöv voitti pronssia naisten jääkiekon maailmanmestaruuskilpailuissa 2007 Ruotsin joukkueessa.

## Lähteet
Ebba Wieder

**Ebba Wieder** (s. 13. heinäkuuta 1998) on ruotsalainen jalkapalloilija, pelipaikaltaan keskikenttäpelaaja. Hän edustaa FC Rosengårdia.

## Lähteet
Sukupuolen moninaisuuden osaamiskeskus

**Sukupuolen moninaisuuden osaamiskeskus** (ent. *Transtukipiste*) on ihmisoikeusjärjestö Setan erillisyksikkö, joka tarjoaa ammatillisia tuki- ja neuvontapalveluita sukupuolivähemmistöihin kuuluville ihmisille ja heidän läheisilleen sähköpostitse, puhelimitse, chatissa ja vastaanotolla. Sukupuolen moninaisuuden osaamiskeskus ylläpitää useita vertaistukiryhmiä eri ikäisille ja eri elämäntilanteessa oleville. Osaamiskeskuksen toimintaan kuuluvat myös asiantuntija- ja koulutuspalvelut ammattilaisille ja yhteisöille, tiedon tuotanto ja jakaminen sukupuolen moninaisuudesta sekä verkostoyhteistyö viranomaisten ja sote-palveluiden kanssa. Palvelut ovat pääosin maksuttomia, ja niitä saa suomeksi, ruotsiksi ja englanniksi sekä tulkkiavusteisesti.

Sukupuolen moninaisuuden osaamiskeskuksen johtava sosiaalityöntekijä kuuluu kansainväliseen The World Professional Association for Transgender Health (WPATH) -organisaatioon.

Osaamiskeskusta rahoittaa sosiaali- ja terveysministeriön yhteydessä toimiva valtionapuviranomainen Sosiaali- ja terveysjärjestöjen avustuskeskus Stea sekä Helsingin kaupunki. Stean avustus vuonna 2019 oli 184 204 euroa.

Sukupuolen moninaisuuden osaamiskeskusta edelsi vuonna 1994 perustettu Transtukipiste. Nimenmuutos astui voimaan 4.4.2019.

## Lähteet
Agnes Kaposi

**Agnes Aranka Kaposi** (s. 20. lokakuuta 1932) on unkarilainen insinööri. Vuonna 1992 hänestä tuli kolmas nainen, joka valittiin Royal Academy of Engineeringin jäseneksi. Kaposi toimii London South Bank Universityn sähkötekniikan professorina.

## Elämäkerta
Kaposi syntyi vuonna 1932 juutalaisperheeseen. Lukiovuosinaan hän valmistui Budapestin yliopistosta. Vuonna 1956 Kaposi joutui pakenemaan Unkarista Unkarin vallankumouksen vuoksi. Vallankumouksen jälkeen hän ryhtyi työskentelemään Ericssonin palveluksessa Ericsson Mobile Communications -yhtiössä.

## Lähteet
Dirkki

**Dirkki** tai **puomin kannatin** on purjeveneessä köysi, jonka tehtävänä on kannatella isopurjeen puomia silloin, kun isopurje ei sitä kannattele . Dirkki on siis käytössä silloin, kun isopurje on laskettuna tai sitä nostetaan, lasketaan tai reivataan. Kun isopurje on nostettu, dirkki päästetään hiemen löysälle, jolloin purje siirtyy kannattamaan puomia. Dirkki kulkee puomin päästä maston huippuun ja sieltä edelleen maston sisällä tai mastoa pitkin alas veneen kannelle, josta sen pituutta voidaan säätää.

## Katso myös
*purjehdus

## Lähteet
Ljudmila Beljakova

**Ljudmila Viktorovna (Luda) Beljakova** (ven: Людми́ла Ви́кторовна Беляко́ва, s. 12. lokakuuta 1994 Moskova, Venäjä), on venäläinen jääkiekkoilija, pelipaikaltaan keskushyökkääjä. Beljakovan nykyinen joukkue on Tornado Moscow Region. Hän pelasi kauden 2015–2016 New York Rivetersissä, NWHL:ssa. Kauden 2017–2018 Belâkóva pelasi Tornado Dmitrov -joukkueessa Venäjän naisten pääsarjassa. Hän laukoo vasemmalta. Beljakovalla on naisten jääkiekon maailmanmestaruuskilpailuista kaksi pronssimitalia, jotka hän sai 2013 ja 2016 Venäjän joukkueessa. Hän käyttää seuratasolla pelinumeronaan 9:ää Maksim Rybinin kunniaksi, mutta maajoukkueessa numero 10:ää.

## Lähteet
Vihainen hiljaisuus

**Vihainen hiljaisuus** (*The Angry Silence*) on Guy Greenin ohjaama brittielokuva vuodelta 1960. Draamaelokuvan pääosassa näyttelee Richard Attenborough, joka myös tuotti elokuvan. Muissa keskeisissä rooleissa nähdään Pier Angeli ja Michael Craig.

## Juoni
Nuori tehdastyöläinen Tom Curtis joutuu vaikeuksiin, kun hän kieltäytyy menemästä mukaan työntekijöiden toistuviin korpilakkoihin ja yrittää jatkaa työskentelyä. Kaikki kääntyvät häntä vastaan.

## Vastaanotto

*Vihainen hiljaisuus* sai Berliinin elokuvajuhlilla kriitikkojärjestö Fiprescin ja katolisen kirkon elokuvatoimiston OCIC:n palkinnon.

*[[The New York Times]]in* kriitikot valitsivat *Vihaisen hiljaisuuden* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet
Emilia Ramboldt

**Emilia Ingrid Maria Andersson Ramboldt** (s. 31. elokuuta 1988 Sollentuna, Tukholma, Ruotsi) on ruotsalainen jääkiekkopuolustaja, joka pelaa Linköping HC:n riveissä Ruotsin naisten jääkiekon pääsarjassa. Hän on voittanut pronssia naisten jääkiekon maailmanmestaruuskilpailuista 2007 Ruotsin maajoukkueessa. Hän käyttää pelinumeroa 84.

## Lähteet
Rouvani sulhanen

**Rouvani sulhanen** (tai **Vaimoni sulhanen**, *The Awful Truth*) on Leo McCareyn tuottama ja ohjaama yhdysvaltalainen screwball-komediaelokuva vuodelta 1937. Farssikomedioiden kulta-ajan klassikoihin luetun elokuvan pääosissa näyttelevät Cary Grant ja Irene Dunne.

*Rouvani sulhanen* oli Oscar-ehdokkaana kuudessa kategoriassa, joista se voitti parhaan elokuvan ja parhaan leikkauksen palkinnot.

Yhdysvaltain elokuvainstituutin  -listalla *Rouvani sulhanen* pääsi sijalle 77 ja  -listalla sijalle 68. *[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
*
Linnéa Åberg

**Linnéa Åberg** (s. 28. kesäkuuta 1996) on ruotsalainen jalkapalloilija, pelipaikaltaan hyökkääjä. Åberg pelasi viimeksi Umeå IK:n riveissä, johon hän siirtyi vuonna 2017 Sunnanå SK:sta.

## Lähteet
Maria Larsson (jääkiekkoilija)

**Maria Linda Larsson** (s. 18. helmikuuta 1979 Haninge, Tukholma, Ruotsi) on ruotsalainen uransa päättänyt jääkiekkoilija. Larsson on pelipaikaltaan keskushyökkääjä. Hän voitti Salt Lake Cityn talviolympialaisissa 2002 naisten jääkiekon pronssia Ruotsin maajoukkueessa. Larsson lopetti uransa vuonna 2017. Hän laukoi vasemmalta.

## Lähteet
Covent Gardenin metroasema

**Covent Gardenin metroasema** on asema Lontoon metron Piccadilly Linellä, Covent Gardenin alueella. Se sijaitsee Oyster-vyöhykkeellä 1. Asema on avattu huhtikuussa 1907.

## Lähteet

## Aiheesta muualla
* Asema TfL:n sivuilla
Rajakalloiset

**Rajakalloiset** (Marginocephalia) oli dinosauruskladi, joka sisälsi linnunlantioisia kasvinsyöjädinosauruksia. Marginocephalia jaettiin kahteen pääryhmään, jotka olivat *[[Sarvinaamat|Ceratopsia]]* ja *[[Paksupäät (dinosaurusosalahko)|Pachycephalosauria]]*. Ne kehittyivät jurakauden keskivaiheen lopulla, mutta olivat enemmän yleisiä liitukaudella.

## Kuvaus

### [[Sarvinaamat|Ceratopsia]]

Ceratopsia ryhmään kuuluneet lajit tunnettiin niiden sarvista ja kaulureista. Yleensä sarvia oli kolme kappaletta, kaksi silmien yläpuolella ja yksi nenässä, mutta näin ei ollut kaikki lajeilla. Sarvia käytettiin enimmäkseen puolustautumisessa ja lajikumppanien houkuttelemisessa. Kaikilla sarvinaamoilla oli myös vahva, papukaijamainen nokka. Suurin osa lajeista on löydetty Länsi-Amerikasta. Suurin osa lajeista oli myös laumaeläimiä.

### [[Paksupäät (dinosaurusosalahko)|Pachycephalosauria]]

Pachycephalosauria ryhmän dinosaurukset erotti niiden paksuista kalloista, jotka muodostivat kuvun lajien pään päälle. Yleensä vartalon takaosassa sijaitsi pieni harjanne ja pienet luupiikit. Pachyphalosauria lajien urokset saattoivat käyttää näitä puskemiseen, esittelyyn ja puolustamiseen pedoilta. Kaikki tämän ryhmän lajit kävelivät kahdella jalalla.

## Luokittelu
Vuonna 2011 julkaistu kladogrammi:

## Lähteet
Angelina Gontšarenko

**Angelina Pavlovna Gontšarenko** (ven: Ангелина Павловна Гончаренко, s. 23. toukokuuta 1994 Moskova, Venäjä) on venäläinen jääkiekkopuolustaja, joka pelasi kaudella 2017–2018 Tornado Dmitrovin riveissä Venäjän naisten pääsarjassa. Gontšarenkolla on naisten jääkiekon maailmanmestaruuskilpailuista kaksi pronssimitalia, jotka hän sai 2013 ja 2016 Venäjän joukkueessa. Ennen vuotta 2013 hän pelasi yksinomaan miesten joukkueissa. Gontšarenko laukoo vasemmalta.

## Lähteet
Jään tänne yöksi

**Jään tänne yöksi** (*Ball of Fire*) on Howard Hawksin ohjaama yhdysvaltalainen screwball-komediaelokuva vuodelta 1941. Charles Brackettin ja Billy Wilderin käsikirjoittamassa farssissa pääosia näyttelevät Gary Cooper ja Barbara Stanwyck sekä Oskar Homolka yhdessä harvoista komediarooleistaan.

## Juoni
Joukko ikääntyviä professoreja on kokoontunut toimittamaan kaikkien aikojen tietosanakirjaa, joka kattaisi kaiken inhimillisen tiedon. Nuorin heistä (Cooper) alkaa kaivata ryhmälle parempaa tietämystä tavallisten ihmisten puhumasta kielestä ja törmää kaupungilla gangstereita paossa olevaan, slangia puhuvaan Sugarpuss O’Sheaan (Stanwyck). Nainen saa piilopaikan ja professorijoukko mielenkiintoisen uuden työtoverin.

## Rooleissa

## Vastaanotto
*Helsingin Sanomien* Mikael Fränti kirjoitti elokuvan tv-esityksen alla 1982 sen tarkastelevan ”herkullisen ironisesti ns. akateemisen maailman ja tavallisen ihmiselämän eroja”. Hänestä komediaelokuva ei tästä juuri voi parantua ja kehottaa kuuntelemaan tarkasti dialogia, onhan professorien touhussa kyse kielestä.

Yhdysvaltain elokuvainstituutin  -listauksessa vuonna 2000 *elokuva* äänestettiin sijalle 92.
*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet
Kössi Leino

**Kustaa (Kössi) Herman Leino** (12. heinäkuuta 1893 Halikko – 24. maaliskuuta 1957 Helsinki) oli suomalainen sementtityömies ja kommunisti.

Leino oli kotoisin Halikosta ja osallistui vuoden 1918 sisällissotaan punakaartin riveissä. Hän oli sisällissodan jälkeen vangittuna kaksi vuotta. Myöhemmin Leino johti maanalaista Punaista rintamamiesjärjestöä ja joutui 1930-luvun alussa olemaan kommunistisen toimintansa vuoksi neljä vuotta vankilassa. Vuosikymmenen lopulla hän värväsi suomalaisia vapaaehtoisia Espanjan sisällissodan kansainvälisiin prikaateihin, hoiti maanalaisen Suomen Kommunistisen Puolueen (SKP) asioita ja toimi ammattiyhdistyksissä. Leino harrasti näyttelemistä Helsingin Työväen Näyttämöllä. Hän esiintyi Nyrki Tapiovaaran elokuvassa *[[Varastettu kuolema]]* (1938), jossa hän näytteli venäläistä ”ohranaa”. Leino näytteli pientä sivuroolia myös Helmer Adlerin ohjaamassa komediaelokuvassa *[[Herrat ovat herkkäuskoisia]]* (1939).

Leino kuului vuonna 1940 Helsingin paikallisen työläisrintamamiesyhdistyksen johtokuntaan, vaikka yhdistys oli tarkoitettu talvisotaan osallistuneille. Hänet vangittiin myöhemmin samana vuonna ja hän joutui olemaan turvasäilövankeudessa aina jatkosodan päättymiseen vuoteen 1944 asti. Helmikuussa 1945 eräät August Holmberg -nimisen miehen johtamat pakilalaiset kommunistit yrittivät perustaa uuden punakaartin, jonka johtajaksi ilmoitettiin Leino, mutta hanke ei johtanut mihinkään. Sittemmin Leino ja Holmberg liittyivät Sosialistiseen Yhtenäisyyspuolueeseen (SYP), jossa he kannattivat maltillista politiikkaa ja riitautuivat SKP:n kanssa. Leino oli vuoden 1947 kunnallisvaaleissa SYP:n ehdokkaana SKDL:n listoilla Helsingissä. Leino ja Holmberg erosivat SYP:stä ja samalla SKDL:stä ja siirtyivät SDP:hen vuonna 1953 yhdessä Ensio Hiitosen kanssa.

## Lähteet
Marija Onolbajeva

**Marija Asanovna Onolbajeva** (ven: Мария Асановна Онолбаева, s. 25. joulukuuta 1978 Murmansk, Neuvostoliitto) on venäläinen jääkiekkomaalivahti. Hänellä on vasen hanskakäsi. Hän oli mukana Venäjän joukkueessa naisten jääkiekon talviolympialaisissa 2010.

## Lähteet
Finn Russell

**Finn Russell** (s. 23. syyskuuta 1992 Bridge of Allan) on skotlantilainen rugby union -pelaaja, pelipaikaltaan pelinrakentaja (*fly half*). Hän edustaa Ranskan Top 14 -liigassa pelaavaa Racing 92:ta.

Vuosina 2012–2018 Russell edusti monikansallisessa Pro 14 -sarjassa pelaavaa Glasgow Warriorsia. Läpimurtonsa hän teki kaudella 2013–2014, ja teki kesällä 2014 myös debyyttinsä Skotlannin maajoukkueessa. Maaliskuuhun 2019 mennessä hän on pelannut kaikkiaan 44 maaottelua.

Ennen ammattilaisuraansa Russell työskenteli kolmen vuoden ajan kivenhakkaajana. 

## Lähteet
Pyhän Matteuksen kirkko (Langford)

**Pyhän Matteuksen kirkko** () on kirkkorakennus Langfordin kylässä, Oxfordshiressä. Se on Grade I -luokan suojelukohde.

Nykyisen rakennuksen vanhimmat osat ovat torni ja laiva. Alttarin aluetta rakennettiin uusiksi 1200-luvun puolivälissä ja eteläinen porstua hieman sen jälkeen. Ewan Christianin remontissa 1860-luvulla klerestorio poistettiin.

## Lähteet
Jekaterina Smolentseva

**Jekaterina Vjatšeslavovna Smolentseva** (ven: Екатерина Вячеславовна Смоленцева, s. 15. syyskuuta 1981 Pervouralsk, Neuvostoliitto) on venäläinen jääkiekkoilija, pelipaikaltaan keskushyökkääjä. Smolentsevan nykyinen joukkue on HC Agidel Ufa, joka pelaa Venäjän naisten pääsarjatasolla. Hänellä on naisten jääkiekon maailmanmestaruuskilpailuista kolme pronssimitalia, jotka hän sai 2001, 2013 ja 2016 Venäjän joukkueessa.

## Lähteet
Erik Blomberg (yritys)

**Erik Blomberg Oy** (entiseltä nimeltään Blomberg & Peronkoski Oy) on vuonna 1950 perustettu elokuvaohjelmien valmistamista toimialanaan harjoittava yritys. Yhtiön toiminta lakkasi vuonna 1983.

## Yhtiön tuottama pitkä elokuva

## Yhtiön tuottamat lyhytelokuvat

## Lähteet

## Aiheesta muualla
*Elonet
Kaakon Viestintä

**Kaakon Viestintä** oli paikallislehtiä julkaiseva yritys. Yritys perustettiin vuonna 2015 ja se lakkautettiin 31. maaliskuuta 2025.

Kaakon Viestinnän omisti huhtikuusta 2019 lähtien Keskisuomalainen-konserni, sitä ennen Länsi-Savo-konserni. Yrityskauppojen jälkeen osa Keskisuomalainen-konserniin kuuluneen Etelä-Suomen Median lehdistä siirtyi Kaakon Viestinnän kustannettaviksi.

Keskisuomalainen-konserni ilmoitti syksyllä 2024 aloittavansa tehostamisohjelman, jonka myötä sen alueyhtiöiden määrä pieneni viidestä kolmeen. Tehostamistoimintojen seurauksena Kaakon Viestinnän olemassaolo lakkasi huhtikuun 2025 alussa. Kaakon Viestinnän toiminnot jaettiin Päijänne Median ja Savo-Karjalan Median kesken.

## Lehdet
Vuonna 2025 ennen lakkauttamista Kaakon Viestinnän lehtiä olivat:

* Etelä-Saimaa + Keskiviikko
* Itä-Savo
* Juvan Lehti
* Kaakonkulma
* Kangasniemen Kunnallislehti
* Keskilaakso
* Kouvolan Sanomat + Keskiviikko
* Kymen Sanomat
* Luumäen Lehti
* Länsi-Saimaan Sanomat
* Länsi-Savo
* Mikkelin Kaupunkilehti
* Paikallislehti Joutseno
* Pitäjänuutiset
* Puruvesi
* Uutisvuoksi

## Lähteet
Maria Larsson (täsmennyssivu)

**Maria Larsson** on seuraavien henkilöiden nimi:

* Maria Larsson (s. 1956), ruotsalainen poliitikko
* Maria Larsson (s. 1979), ruotsalainen jääkiekkoilija
* Maria Larsson (s. 1994), ruotsalainen juoksija

Se voi tarkoittaa myös:

* Ikuistetut hetket (*Maria Larssons eviga ögonblick*), vuoden 2008 elokuva
ESV-Paikallismediat

**ESV-Paikallismediat** oli julkaisuyhtiö, jonka omisti huhtikuusta 2019 alkaen Keskisuomalainen-konserni. Aiemmin sen omisti Länsi-Savo-konserni.

ESV-Paikallismediat julkaisi yhdeksää yksipäiväistä paikallislehteä, jotka olivat ''Juvan Lehti'', *[[Kaakonkulma (lehti)|Kaakonkulma]]*, ''Kangasniemen Kunnallislehti'', *[[Keskilaakso]]*, ''Luumäen Lehti'', ''Länsi-Saimaan Sanomat'', ''Puruvesi'', *[[Joutseno (sanomalehti)|Paikallislehti Joutseno]]* sekä *[[Pitäjänuutiset]]*.

ESV-Paikallismediat on myöhemmin lakkautettu ja sen kustantamia lehtiä ovat alkaneet kustantaa Keskisuomalaisen muut tytäryhtiöt, kuten Savo-Karjalan Media.

## Lähteet
Rugbyn maailmanmestaruuskilpailut 2019

**Vuoden 2019 rugbyn maailmanmestaruuskilpailut** järjestettiin Japanissa 20. syyskuuta – 2. marraskuuta 2019. Se oli järjestyksessään yhdeksäs rugby unionin MM-turnaus.

Turnaus oli ensimmäinen Aasiassa järjestettävä rugbyn MM-turnaus. Se oli myös ensimmäinen rugbyn ykköskategorian maiden ulkopuolella järjestettävä lopputurnaus.

Ottelut pelattiin 12 stadionilla ympäri Japania. Turnauksen loppuottelu pelattiin Jokohaman kaupungissa Nissan Stadiumilla.

Loppuottelussa Etelä-Afrikka voitti Englannin 32–12. Uusi-Seelanti saavutti pronssia.

## Joukkueet

Lopputurnaukseen eteni automaattisesti isäntämaan lisäksi edellisen MM-turnauksen alkulohkojen kolme parasta joukkuetta. Loput kahdeksan joukkuetta etenivät turnaukseen karsinnoista, joihin osallistui yhteensä 93 maata.

Alkulohkojen kolme parasta joukkuetta varmistavat paikan vuoden 2023 rugbyn maailmanmestaruuskilpailuihin. Lohkojen kaksi parasta joukkuetta etenevät puolivälieriin.

## Alkulohkot

### Lohko A

### Lohko B
Uuden-Seelannin ja Italian sekä Namibian ja Kanadan väliset ottelut peruttiin taifuuni Hagibiksen takia. Ottelut tuomittiin päättyneeksi 0–0 ja kummallekin joukkueelle annettiin kaksi pistettä.

### Lohko C
Englannin ja Ranskan välinen ottelu peruttiin taifuuni Hagibiksen takia. Ottelu tuomittiin 0–0 ja kumpikin joukkue sai kaksi pistettä.

### Lohko D

## Pudotuspelit

## Lähteet

## Aiheesta muualla
Balladi Cable Hoguesta

**Balladi Cable Hoguesta** (*The Ballad of Cable Hogue*) on Sam Peckinpah’n ohjaama yhdysvaltalainen lännenelokuva vuodelta 1970. Sen pääosissa näyttelevät Jason Robards ja Stella Stevens.

## Juoni
Erakko Cable Hogue (Robards) löytää erämaastaan vettä ja perustaa lähteelle postivaunujen levähdyspisteen. Paikalle ilmestyy huijarisaarnaaja ja naistenmies (David Warner), joka epäilee Hoguen hankkeen laillisuutta. Hogue matkustaa kaupunkiin rekisteröimään lähteen valtauksensa ja tapaa saluunassa ihanan naisen, Hindyn (Stevens) ja asettuu tämän kanssa asumaan lähteen ääreen. Aika on kuitenkin muuttumassa: auto ajaa pysähtymättä ohi, tarvitsematta vesitaukoa.

## Vastaanotto
*Helsingin Sanomien* Mikael Fränti kirjoitti elokuvan tv-esityksen alla 1983 sen olevan Peckinpah’n kaunein lännenelokuva, joka yhdistää modernia kuvakieltä vahvaan lajityypin perinteen tuntemukseen: ”Herkän, ilmavan ja eloisan westernin sytytyslankoina toimivat autenttinen ympäristökuvaus, vapauttava huumori ja tasa-arvoinen ihmiskäsitys.”

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
*
Peter Smith

**Peter Smith** on seuraavien henkilöiden nimi:

* Peter Smith (s. 1967), brittiläinen taiteilija
* Peter Moore Smith (s. 1965), yhdysvaltalainen kirjailija
* Peter Purves Smith (1912–1949), australialainen maalari
* Peter Plympton Smith (s. 1945), yhdysvaltalainen poliitikko
* Peter Smith (s. 1964), skotlantilainen curlingin maailmanmestari
* Peter Smith (1924–1954), rugby union -pelaaja.

## Lisäksi
* 9207 Petersmith, päävyöhykkeen asteroidi